Akhirnya… The Penthouse Sudah Tamat
Selepas tiga musim yang penuh dengan liku dan plot ‘twists’, akhinya drama popular SBS The Penthouse menamatkan rancangannya. Menurut Nielsen Korea (via Soompi), episod finale The Penthouse Musim Ketiga telah mencatatkan purata rating 19.1 peratus dan kemuncaknya 21.6 peratus, peningkatan mendadak berbanding penilaian penonton yang dicatatkan pada episod sebelumnya. Bukan itu sahaja, drama itu turut mengekalkan kedudukan pertama sepanjang 14-episod sebagai program yang paling ramai penonton untuk siaran hari Jumaat dan minisiri yang ramai penonton sepanjang minggu Kepada peminat The Penthouse, adakah anda berpuas hati dengan musim ‘finale’nya?  The Penthouse ditetapkan di apartment penthouse 100 tingkat yang mewah, dan musim pertama menampilkan tiga pelakon wanita sebagai watak utama: “ratu” penthouse Shim Soo Ryeon (Lee Ji Ah), “prima donna” Cheon Seo Jin (Kim So Yeon) yang tidak akan berhenti untuk mendapatkan apa yang dia mahukan, dan Oh Yoon Hee (Eugene) yang akan melakukan apa sahaja untuk memasuki dunia masyarakat tinggi. 